இந்த நிலையில், நவராத்திரி பிரம்மோற்சவத்தின்போது திருமலையில் கூட்டம் அலைமோதியது. கணினி கோளாறு காரணமாக டோக்கன்களை ஸ்கேன் செய்யாமல் லட்டு விற்பனை செய்ய கோயில் நிர்வாகம் அனுமதியளித்தது. விழா முடிந்த பின்பு கணக்கு பார்த்தபோது, சுமார் 26 ஆயிரம் லட்டுகள் காணாமல்போனது தெரியவந்தது. இதுதொடர்பாக திருமலை தேவஸ்தானம் அதிகாரிகள் கொடுத்த தகவலின் பேரில், திருமலை தேவஸ்தான ஊழல் தடுப்புப் பிரிவு போலீஸார் விசாரணை மேற்கொண்டனர். முதற்கட்டமாக லட்டு வழங்கும் 30 கவுன்டர்களில் பணியுரியும் 100 ஊழியர்களிடம் விசாரணை மேற்கொண்டனர். இந்த முறைகேட்டில் 18 பேர் நேரடியாக ஈடுபட்டது தெரியவந்துள்ளது. இதுதொடர்பாக 30 பேர் மீது காவல் துறையினர் வழக்குப்பதிவு செய்துள்ளனர். அவர்களிடம் மேற்கொண்ட விசாரணையில், லட்டு டோக்கன்களைச் சுழற்சி முறையில் கள்ளச்சந்தையில் விற்றது தெரியவந்துள்ளது.